
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 184
                                                           din 31 octombrie 2019
privind aprobarea închirierii directe a unor terenuri aferente construcțiilor - locuințe

Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre, înregistrat cu nr. 25.220/10.09.2019 şi la Consiliul Local Sighișoara cu nr. 26.347/19.09.2019, de referatul de aprobare, înregistrat cu nr. 25.222/10.09.2019, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ;

Având în vedere cererea înregistrată la Municipiul Sighişoara cu nr. 23.803/27.08.2019, formulată de doamna Cibi Ana, cu referire, în esenţă, la închirierea directă a terenului situat în Municipiul Sighișoara, cartier Hetiur nr. 291, în suprafață de 648 mp., cu categoria de folosință curți – construcții, înscris în C.F. nr. 58515 Sighișoara, nr. C.F. vechi 3290/a - Hetiur, cu nr. top. 588/1 și 589/1, teren aferent locuinței închiriate prin contractul de închiriere nr. 465/12.08.2019, încheiat între S.C. ,,Apă Termic Transportˮ S.A., în calitate de administrator al fondului locativ de stat și doamna Cibi Ana, în calitate de chiriaș;

 Având în vedere cererea înregistrată la Municipiul Sighişoara cu nr. 23.599/23.08.2019, formulată de domnul Naghi Peter, cu referire, în esenţă, la închirierea directă a terenului aflat în indiviziune, în cotă de 96 mp., cu destinația de teren curte, din suprafața totală de 758 mp., înscris în C.F. nr. 54163 Sighișoara, nr. C.F. vechi 705, cu nr. cad. 1106 și nr. top. 955/1 și 956/1, situat în Municipiul Sighișoara, str. Hermann Oberth nr. 26, teren aferent apartamentului nr. 1 din construcția C2 – corp C, proprietatea acestuia și a soției, doamna Naghi Nicoleta Gabriela, identificat prin C.F. nr. 54163 – C2 – U1, nr. C.F. vechi 405/C/I, cu nr. top. 955/1/C/I;

Având în vedere Memoriul tehnic și Planul de amplasament și delimitare a bunului imobil, întocmite de către domnul Alexoi Ion, persoană fizică autorizată de A.N.C.P.I. să execute lucrări de cadastru, geodezie și cartografie, în vederea închirierii suprafeței  de 96 mp. teren situat în Municipiul Sighișoara str. Hermann Oberth, nr. 26;

Având în vedere că, în urma închirierii acestor terenuri nu sunt afectate planurile de sistematizare şi că terenurile nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ;

Având în vedere că, în urma închirierii acestor terenuri se aduc venituri suplimentare la bugetul local;

Având în vedere Raportul de specialitate al Direcţiei Administrarea Patrimoniului, înregistrat cu nr. 25.221/10.09.2019, prin care se propune aprobarea închirierii directe a unor terenuri aferente construcțiilor - locuințe, îndeplinindu-se prevederile legale în acest sens;
Având în vedere avizele favorabile ale comisiilor de comerț, socială și juridică;
În temeiul art. 129 alin. (2) lit. „c”, alin. (6) lit. „b”, alin. (14), art. 139 alin. (1), alin. (3) lit. ,,gˮ şi art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ,
H O T Ă R Ă Ş T E:
Art. 1. (1) Se aprobă închirierea directă a terenului, în suprafață de 648 mp., cu categoria de folosință curți – construcții, înscris în C.F. nr. 58515 Sighișoara, nr. C.F. vechi 3290/a - Hetiur, cu nr. top. 588/1 și 589/1, teren aferent locuinței închiriate prin contractul de închiriere nr. 465/12.08.2019, încheiat între S.C. ,,Apă Termic Transportˮ S.A., în calitate de administrator al fondului locativ de stat și doamna Cibi Ana, în calitate de chiriaș, situat în Municipiul Sighișoara, cartier Hetiur nr. 291.

(2) Chiria va fi de 226,80 lei/an, stabilită conform art. 5, alin. (1) din anexa nr. 8 la Hotărârea Consiliului Local Sighişoara nr. 267/20.12.2018 şi va fi indexată anual cu indicele de inflaţie.

(3) Durata închirierii va fi de 5 (cinci) ani, începând cu data de 01.11.2019.

Art. 2. (1) Se aprobă închirierea directă a terenului aflat în indiviziune, în cotă parte de 96 mp. din terenul în suprafață totală de 758 mp., înscris în C.F. nr. 54163 Sighișoara, nr. C.F. vechi 705, cu nr. cad. 1106 și nr. top. 955/1 și 956/1, cu destinația de curte, către domnul Naghi Peter și soția acestuia, Naghi Nicoleta Gabriela, teren aferent construcției - apartamentului nr. 1 din construcția C2 – corp C, proprietatea acestora, identificat prin C.F. nr. 54163 – C2 – U1, nr. C.F. vechi 405/C/I, cu nr. top. 955/1/C/I, situat în Municipiul Sighișoara, str. Hermann Oberth nr. 26.

(2) Chiria va fi de 57,60 lei/an, respectiv de 0,6 lei/mp./an, stabilită conform art. 5, alin. (2) din anexa nr. 8 la Hotărârea Consiliului Local Sighişoara nr. 267/20.12.2018 şi va fi indexată anual cu indicele de inflaţie.

(3) Durata închirierii va fi de 5 (cinci) ani, începând cu data de 01.11.2019.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Buzogany Erzsebet        
                                Contrasemnează/Avizat pentru legalitate

           SECRETAR GENERAL,


                     Bizo Anca
(Prezenta s-a adoptat cu 17 voturi ”pentru” și 1 ”abținere”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Arhitectul Șef;

  3 ex. Direcţia Administrarea Patrimoniului;
  1 ex. Biroul Buget, Contabilitate, Salarizare – Direcția Economică;
  1 ex. Biroul Juridic;

  1 ex. doamna Cibi Ana;
  1 ex. domnul Naghi Peter și soția, doamna Naghi Nicoleta Gabriela.

14 ex.

B.A. 
